Skagamenn lögðu Keflvíkinga í æfingaleik Akurnesingar halda áfram sigurgöngu sinni í æfingaleikjum á undirbúningstímabilinu í fótboltanum . Á laugardaginn gerðu þeir sér lítið fyrir og lögðu efstudeildarlið Keflvíkinga 3 : 0 í leik sem fram fór í Reykjaneshöllinni . Þrátt fyrir að hafa séð um heilt herrakvöld og unnið langt fram á nótt , mættu Skagastrákar gríðarlega ákveðnir til leiks og ætluðu greinilega að halda uppteknum hætti úr æfingaleikjum í nýliðnum janúarmánuði . ÍA-menn skorðu öll þrjú mörkin í fyrri hálfleiknum og voru þar á ferðinni Heimir Einarsson , Andri Júlíusson og Ragnar Leósson . Í síðari hálfleik voru Skagamenn nær því að bæta við mörkum en Keflvíkingar að minnka muninn , samkvæmt því sem fram kemur á heimasíðu KFÍA .